Цигахь, немцойн коьртачу дипломато чIагIдарехь, цкъа хьалха политикан а, экономикан а реформаш дIаяхьа еза. Цу хIуманна масех чкъор хийцадаллаца хан тоьур яц. Цундела кесталгIа Украина Евробертан декъашхо хир ю бохуш йолу спекуляцеш йита еза элира Штайнмайера. И цуьнан дIахьедар дуккхаъчу украинхошна вуно лазаме хилла. Амма Малхбалерчу Европин институтан Iилман белхахо волчу Чапханов Русланна цу дIахьедарехь цхьа а сенсаци ца го.